钦定古今图书集成/方舆汇编/边裔典/第140卷 > 浮忻国
## 钦定古今图书集成/方舆汇编/边裔典/第140卷 > 浮忻国

元封元年，浮忻国贡兰金之泥。此金出汤泉，盛夏之
时，水常沸涌，有若汤火，飞鸟不能过。国人常见水边
有人冶此金为器。金状混混若泥，如紫磨之色，百铸，
其色变白，有光如银，即银烛是也。常以此泥封诸函
匣及诸宫门，鬼魅不敢干。当汉世，上将出征及使绝
国，多以此泥为玺封。卫青、张骞、苏武、傅介子之使，皆
受金泥之玺封也。武帝崩后，此泥乃绝焉。